b"\n_START_ARTICLE_\nMartsa ng Milyong Katao\n_START_SECTION_\nLokasyon\n_START_PARAGRAPH_\nAng kabuuang kilos protesta ay ginanap sa Quirino Grandstand sa Liwasang Rizal sa Maynila ang kabiserang lungsod. Nagkaroon din ng kilos protesta sa iba't-ibang pangunahing lungsod ng bansa, kabilang ang Lungsod ng Bacolod, Baguio, Cebu, Cagayan de Oro, Lungsod ng Dabaw, Dagupan, Digos, Dumaguete, Iloilo City, Lungsod ng Kidapawan, Legazpi, Lungsod ng Naga, Camarines Sur, Lungsod ng Puerto Princesa, Tacloban, Lungsod ng Zamboanga at Negros Occidental. Ilang manggagawang Filipino sa ibang bansa ay nag tipon tipon din at nagsagawa ng protesta laban sa Priority Development Assistance Fund. Ilang protesta ang ginanap sa Dammam at Riad sa Arabyang Saudi, Hinebra sa Suwisa, Bangkok sa Thailand, San Francisco, Los Angeles, California at New York sa Estados Unidos, London sa Nagkakaisang Kaharian, Hong Kong, Canada, Taiwan, Vietnam at sa United Arab Emirates.\n_START_SECTION_\nPagsakop sa mga Website ng Pamahalaan\n_START_PARAGRAPH_\nAng grupong PrivateX, isang pangkat ng mga aktibista sa internet ay nakapasok at napalitan ang 30 website ng pamahalaan noong kinaumagahan ng Agosto 26, ilang oras bago magsimula ang protesta."